На основу члана 38. став 2. Закона о јавним предузећима („Службени гласник РС”, број 15/16 и 88/19), члана 40. Статута општине Горњи Милановац („Службени гласник општине Горњи Милановац“ број 3/19) и члана 143. Пословника о раду Скупштине општине Горњи Милановац („Службени гласник општине Горњи Милановац“ број 17/2013), Скупштина општине Горњи Милановац, на седници одржаној 19. 04. 2024. године, донела је

**ОДЛУКУ**

**О СПРОВОЂЕЊУ ЈАВНОГ КОНКУРСА ЗА ИЗБОР ДИРЕКТОРА ЈАВНОГ ПРЕДУЗЕЋА ЗА ИЗГРАДЊУ ОПШТИНЕ ГОРЊИ МИЛАНОВАЦ И ОБРАЗОВАЊЕ КОМИСИЈЕ ЗА СПРОВОЂЕЊЕ ЈАВНОГ КОНКУРСА ЗА ИЗБОР ДИРЕКТОРА**

 **Члан 1.**

 Покреће се поступак избора директора Јавног предузећа за изградњу општине Горњи Милановац чији је оснивач општина Горњи Милановац.

**Члан 2.**

 Поступак из члана 1. ове Одлуке спровешће Комисија за именовање директора Јавног предузећа за изградњу општине Горњи Милановац (у даљем тексту: Комисија), на основу Огласа о јавном конкурсу за избор директора Јавног предузећа за изградњу општине Горњи Милановац, у складу са Законом о јавним предузећима и Уредбом о мерилима за именовање директора јавног предузећа(„Службени гласник РС”, број 65/16 и 88/19)

 **Члан 3.**

Комисија се именује у следећем саставу:

за председника:

* Славица Чолић, дипломирани правник из Горњег Милановца;

 а за чланове:

* Сандра Раловић, дипломирани правник из Горњег Милановца;
* Јелена Трнавац, дипломирани правник из Горњег Милановца;
* Горан Даничић, дипломирани правник из Горњег Милановца;
* Александра Вучетић, дипломирани правник из Горњег Милановца;

**Члан 4**.

Задатак Комисије је да спроводе јавни конкурс, изборни поступак за именовање директора Јавног предузећа за изградњу општине Горњи Милановац и Скупштини општине Горњи Милановац достави ранг листу и записник о спроведеном поступку.

**Члан 5.**

Стручне и административно - техничке послове за потребе Комисије обављаће Општинска управа општине Горњи Милановац.

**Члан 6.**

 Усваја се текст огласа о јавном конкурсу за избор директора Јавног предузећа за изградњу општине Горњи Милановац који је саставни део ове Одлуке.

**Члан 7.**

Оглас о јавном конкурсу из ове Одлуке објавиће се у „Службеном гласнику Републике Србије”, у „Службеном гласнику општине Горњи Милановац“ и најмање једним дневним новинама које се дистрибуирају на целој територији Републике Србије и на интернет страници општине Горњи Милановац.

**Члан 8.**

Ова Одлука ступа на снагу осмог дана од дана објављивања у „ Службеном гласнику општине Горњи Милановац “.

СКУПШТИНА ОПШТИНЕ ГОРЊИ МИЛАНОВАЦ

ПРЕДСЕДНИК СКУПШТИНЕ

Број: 2-06-18/2024 Лазар Николић

На основу члана 36. став 3. и члана 37. Закона о јавним предузећима (“Службени гласник Републике Србије“, број 15/16 и 88/19) и Одлуке о спровођењу јавног конкурса за именовање директора Јавног предузећа за изгардњу општине Горњи Милановац, дана 19. 04. 2024. године,Скупштина општине Горњи Милановац објављује

**ОГЛАС
о јавном конкурсу за именовање директора
Јавног предузећа за изградњу општине Горњи Милановац**

1. Расписује се јавни конкурс за именовање директора Јавног предузећа за изградњу општине Горњи Милановац (у даљем тексту: предузећа),чији је оснивач општина Горњи Милановац ради именовања на период од четири године.

2. Подаци о предузећу:

    Пословно име: Јавно предузеће за изградњу општине Горњи Милановац

 Скраћено пословно име: ЈП за изградњу општине Горњи Милановац
 Седиште: Горњи Милановац,улица Тихомира Матијевића број 4

Матични број: 17180835
 ПИБ: 101152844

 Јавно предузеће за изградњу општине Горњи Милановац, у складу са законом, може обављати све делатности за које испуњава прописане услове.

Претежна делатност Јавног предузећа је: 42.11 - изградња путева и аутопутева.

 Осим претежне делатности, Јавно предузеће ће обављати и друге делатности, у складу са законом.

 3. Јавни конкурс се спроводи за радно место директора предузећа.

 Директор предузећа се именује на период од четири године.

 Директор предузећа је јавни функционер, у смислу закона којим се регулише област вршења јавних функција.

 4. Место рада директора предузећа је Горњи Милановац,на адреси седишта предузећа, улица Тихомира Матијевића број 4

 5. Услови за именовање директора предузећа :

Кандидат за избор,односно именовање директора предузећа мора испунити следеће услове:

1) да је пунолетно и пословно способно;

 2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

 3) да има најмање пет година радног искуства на пословима за које се захтева високо образовање из тачке 2) овог става;

 4) да има најмање три године радног искуства на пословима који су повезани са пословима Јавног предузећа;

 5) да познаје област корпоративног управљања;

 6) да има радно искуство у организовању рада и вођењу послова;

 7) да није члан органа политичке странке, односно да му је одређено мировање у вршењу функције у органу политичке странке;

 8) да није осуђивано на казну затвора од најмање шест месеци;

9) да му нису изречене мере безбедности у складу са законом којим се уређују кривична дела, и то:

 (1) обавезно психијатријско лечење и чување у здравственој установи;

 (2) обавезно психијатријско лечење на слободи;

 (3) обавезно лечење наркомана;

 (4) обавезно лечење алкохоличара;

 (5) забрана вршења позива, делатности и дужности

 Стручна оспособљеност, знања и вештине кандидата оцењују се у изборном поступку увидом у податке из пријаве и доказе поднете уз пријаву на јавни конкурс, писаном и усменом провером, односно на други одговарајући начин сходно потребама рада предузећа, у складу са Законом којим се уређује правни положај јавних предузећа, и Уредбом о мерилима за именовање директора јавног предузећа (“Службени гласник РС“, бр. 65/16).

 6. Пријава на јавни конкурс садржи: име и презиме кандидата, датум и место
рођења, адресу становања, број телефона, е-маил адресу, податке о образовању, податке о врсти и дужини радног искуства, податке о познавању корпоративног управљања и податке о посебним областима знања.

 Уз пријаву са личном и радном биографијом прилажу се докази о испуњености услова у оригиналу или овереној фотокопији, и то:

* Извод из матичне књиге рођених ( издат на обрасцу у складу са Законом о матичним књигама.
* Уверење о пословној способности (издато од стране надлежног центра за социјални рад),
* Уверење о држављанству РС (не старије од шест месеци у односу на дан објављивања огласа о јавном конкурсу у “Службеном гласнику РС“),
* Диплома о стеченом високом образовању,
* Исправе којима се доказује радно искуство од најмање пет година радног искуства на пословима за које се захтева условима постављено високо образовање,
* Исправе којима се доказује радно искуство на пословима који су повезани са пословима јавног предузећа од најмање три године,
* Исправе којима се доказује радно искуство у организовању рада и вођењу послова,
* Изјава кандидата да није члан органа политичке странке, односно да му је одређено мировање у вршењу функције у органу политичке странке,
* уверење надлежног органа ( не старије од шест месеци у односу на дан објављивања огласа о јавном конкурсу у „ Службеном гласнику РС“), да лице није осуђивано на казнну затвора од најмање 6 месеци и уверење од надлежног органа да му нису изречене мере безбедности у складу са законом којим се одређују кривична дела, и то:

а)    обавезно психијатријско лечење и чување у здравственој установи;
б)    обавезно психијатријско лечење на слободи;
в)    обавезно лечење наркомана,
г)    обавезно лечење алкохоличара;
д)    забрана вршења позива, делатности и дужности.

 7. Неблаговремене, неразумљиве и пријаве уз које нису приложени сви потребни докази, Комисија ће одбацити закључком против кога није допуштена посебна жалба.

 8. Рок за подношење пријава на јавни конкурс је 30 (тридесет) дана и почиње да тече наредног дана од дана објављивања јавног конкурса у “Службеном гласнику Републике Србије“.

 Пријава на јавни конкурс са документацијом и доказима подносе се у запечаћеној коверти, препорученом пошиљком путем поште или лично преко писарнице услужног центра општине Горњи Милановац, Комисија за спровођење конкурса за избор директора Јавног предузећа за изградњу општине Горњи Милановац на адресу:

**Скупштина општине Горњи Милановац,
Комисији за спровођење конкурса за избор директора Јавног предузећа за изградњу општине Горњи Милановац**

**са назнаком:
Пријава на јавни конкурс за избор директора**

**Јавног предузећа за изгадњу општине Горњи Милановац**

**НЕ ОТВАРАЈ**

 **Ул, Таковска број 2**

**32 300 Горњи Милановац**

10. Лице задужено за давање обавештења о јавном конкурсу је Славица Чолић, председник Комисије за спровођење конкурса за избор директора Јавног предузећа за изградњу општине Горњи Милановац; е-маил адреса: slavica.colic@gornjimilanovac.ls.gov.rs телефон број: 032/515-0551,сваког радног дана од 7,30 до 15,30 часова.

 11. Пријава на конкурс са достављеном документацијом не враћају се подносиоцима већ остају у документацији Комисији за спровођење конкурса за избор директора Јавног предузећа за изградњу општине Горњи Милановац.